62016TJ0627(01)_INF
Sodba Splošnega sodišča (četrti senat) z dne 15. decembra 2021 – Češka republika/Komisija
(Zadeva T‑627/16 RENV)
„EKJS in EKSRP – Odhodki, izključeni iz financiranja – Odhodki Češke republike – Ločene neposredne pomoči – Tradicionalni pregledi na kraju samem in pregledi na kraju samem z daljinskim zaznavanjem – Neskladnosti med pregledi in rezultati – Vinski sektor – Pregledi naložb na kraju samem z vzorčenjem“
1.
Kmetijstvo – Financiranje s strani EKJS – Odobritev pomoči in premij – Obveznost držav članic, da vzpostavijo učinkovit sistem administrativnih kontrol in kontrol na kraju samem – Tradicionalni pregledi na kraju samem in pregledi na kraju samem z daljinskim zaznavanjem – Neskladnost glede števila nepravilnosti, ugotovljenih pri teh pregledih – Resni in razumni dvomi o učinkovitosti pregledov na kraju samem z daljinskim zaznavanjem – Nezadosten dokaz
(Uredba Komisije št. 1122/2009, členi 26, 31(2), 33 in 35)
(Glej točke 61, 65, 69 in 73.)
2.
Kmetijstvo – Financiranje s strani EKJS – Odobritev pomoči in premij – Obveznost držav članic, da vzpostavijo učinkovit sistem administrativnih kontrol in kontrol na kraju samem – Pregledi z daljinskim zaznavanjem – Naključni vzorec in vzorec, izbran na podlagi tveganja – Neskladnost glede števila nepravilnosti, ugotovljenih pri teh pregledih – Resni in razumni dvomi o učinkovitosti pregledov na kraju samem z daljinskim zaznavanjem – Neobstoj
(Uredba Komisije št. 1122/2009, člena 26 in 31)
(Glej točke 75, 76, 78, 80, 81, 83 in 86.)
3.
Ničnostna tožba – Sodba o razglasitvi ničnosti – Obseg – Razglasitev delne ničnosti akta prava Unije – Zahteva – Možnost ločitve delov izpodbijanega akta, ki se lahko razglasijo za nične – Sklep Komisije v zvezi s potrditvijo obračunov na podlagi izdatkov, ki jih financira EKJS – Ločljivost neupravičeno uporabljenega finančnega popravka
(člen 263 PDEU; Uredba Evropskega parlamenta in Sveta št. 1306/2013, člen 52(1))
(Glej točki 88 in 89.)
4.
Akti institucij – Obrazložitev – Obveznost – Obseg – Sklep Komisije v zvezi s potrditvijo obračunov na podlagi izdatkov, ki jih financira EKJS – Sklep, v katerem so dovolj jasno navedeni razlogi za obstoj nepravilnosti
(člen 296 PDEU)
(Glej točki 113 in 114.)
5.
Kmetijstvo – Skupna ureditev trgov – Pomoči za prestrukturiranje in preusmeritev v vinogradniškem sektorju – Izvajanje nadzora v vinskem sektorju – Pregledi na kraju samem – Obveznost sistematičnega opravljanja pregledov na kraju samem pred izplačilom pomoči za naložbe – Neobstoj
(Uredba Komisije št. 555/2008, člena 19 in 77(3))
(Glej točki 119 in 120.)
6.
Ničnostna tožba – Sodba o razglasitvi ničnosti – Obseg – Razglasitev delne ničnosti akta prava Unije – Zahteva – Možnost ločitve delov izpodbijanega akta, ki se lahko razglasijo za nične – Neločljivost neupravičeno uporabljenega finančnega popravka – Razglasitev ničnosti
(člen 263 PDEU)
(Glej točke 122, 125 in 127.)
Predmet
Predlog na podlagi člena 263 PDEU za razglasitev ničnosti Izvedbenega sklepa Komisije (EU) 2016/1059 z dne 20. junija 2016 o izključitvi nekaterih odhodkov držav članic iz naslova Evropskega kmetijskega jamstvenega sklada (EKJS) in Evropskega kmetijskega sklada za razvoj podeželja (EKSRP) iz financiranja Evropske unije (UL 2016, L 173, str. 59) v delu, v katerem so z njim izključena plačila Češke republike iz EKJS v znesku 462.517,83 EUR glede odhodkov, ki se nanašajo na ločene neposredne pomoči, in v znesku 636.516,20 EUR glede odhodkov, ki se nanašajo na naložbe v vinski sektor.
Izrek
1.
Izvedbeni sklep Komisije (EU) 2016/1059 z dne 20. junija 2016 o izključitvi nekaterih odhodkov držav članic iz naslova Evropskega kmetijskega jamstvenega sklada (EKJS) in Evropskega kmetijskega sklada za razvoj podeželja (EKSRP) iz financiranja Evropske unije se razglasi za ničen v delu, v katerem so z njim izključena plačila Češke republike iz EKJS:
–
iz naslova sheme ločenih neposrednih pomoči za proračunska leta od 2013 do 2015, v znesku 69.054,23 EUR v zvezi s pomanjkljivostmi pri analizi tveganj;
–
iz naslova pomoči naložbam v vinski sektor za proračunska leta od 2011 do 2014, v znesku 636.516,20 EUR.
2.
Tožba se v preostalem zavrne.
3.
Češka republika in Evropska komisija nosita svoje stroške, ki se nanašajo na postopka pred Splošnim sodiščem in Sodiščem.
4.
Kraljevina Švedska nosi svoje stroške.